'n Oorsig van ons akademiese programme
Die pleeg van plagiaat word in 'n baie ernstige lig in die joernalistiek en in hierdie Departement se opleiding beskou. Studente wat plagiaat pleeg, sal nu​l vir 'n werkstuk ontvang en ook nie toegelaat word om verder enige werk in 'n spesifieke module in te dien nie. Volg hierdie skakel na die biblioteek se webwerf vir meer inligting oor plagiaat en hoe om dit te vermy.
Van studente word verwag om opdragte uit te voer, klas te loop en ander verwante joernalistieke aangeleenthede by te woon van Maandag tot Vrydag, maar dikwels ook gedurende naweke. Die meeste van die studente se praktiese werk word op hul eie webruimte, MatieMedi​, gepubliseer.​
Module 1: Joernalistiekpraktyk (30 krediete)
In hierdie module sal studente nuus- en narratiewe skryfkuns in 'n digitaal-eerste omgewing oefen. Daar word ook van studente verwag om 'n vier week-lange internskep by 'n erkende media-instelling af te handel.
Module 2: Multi-plaform Joernalistiek (15 krediete)
Studente sal vaardighede aanleer en oefen vir die ontwerp en publikasie van inhoud op 'n verskeidenheid mediaplatforsm, insluitende drukmedia, digitaal, sosiale media en uitsaaiwese.
Module 3: Mediastudies (20 krediete)
Hierdie module is ontwerp om studente aan te moedig om krities na te dink oor die aard van die media, die rol van die media in die samelewing, media-etiek, mediareg en mediageskiedenis.
Module 4: Media-entrepreneurskap (10 krediete)
Hierdie module is ontwerp in antwoord op die groeiende wekroep vir jong professionele mediawerkers om kennis te dra van die sakekant van die media, en vir studente om innoverend te dink oor die toekoms van die bedryf.
Module 5: Spesialisjoernalistiek (15 krediete)
Studente kry blootstelling aan 'n verskeidenheid verslaggewingsterreine wat wissel van wetenskap en besigheid, tot kuns en politiek.
Module 6: Navorsingswerkstuk (30 krediete)
Hier word studente die geleentheid gegun om al die vaardighede wat hulle gedurende die jaar aanleer toe te pas op die vervaardiging van 'n onafhanklike joernalistiek mediaproduk, en 'n navorsingsvoorstel vir 'n akademiese joernalistiekstudies-projek.
MA-program in Joernalistiek (Kode 38725)
878: 100% tesis na BA Honneurs (180 krediete)
Elektiewe modules (twee word vereis; een daarvan in 'n veld waarin die navorsing vir die navorsingswerkstuk gedoen sal word)